
ΕΤΟΣ 1΄ 


ΤΟ ΕΡΓΟΝ ΤΗΣ Χ.Α.Ν. 


ΕΚΘΕΣΙΣ ΤΗΣ ΟΡΙΣΘΕΙΞΗΣ ΥΠΟ ΤΗΣ 
|. ΣΥΝΟΔΟΥ ΕΠΙΤΡΟΠΗΣ 


ΣΤ΄ 

Εἰδικώτερον, διὰ τὴν ἐν “Ελλάδι, ϑρησχευτικὴν 
ἐργασίαν τῆς Χ.ΔΑ.Ν. σταχυολογοῦμεν ἐκ τῶν φύλλων 
τοῦ «Συντρόφου τοῦ Στρατιώτου», τῶν φυλλαδίων 
«Ἡ Χ. Α. Ν. ἐν Ελλάδι» καὶ «Χριστιανικὴ ᾿Αδελ- 
φότης τῶν Νέων», ὡς καὶ ἐκ τοῦ Καταστατικοῦ τῆς 
ἓν ᾿Αϑήναις Χ. Α. Ν. τὰ ἑξῆς. 

Ἡ Χ.Α.Ν. συνεργάζεται μβτὰ τῆς ἐκκλησίας τῶν 
τόπων τῶν τμημάτων της ὑπὲρ τῆς πνευματικῆς ζωῆς 
τῶν στρατιωτῶν. Τοῦτο ἦλϑε νὰ ἐπιτελέσῃ καὶ ἐπε- 
τέλεσε καὶ ἐν “Ελλάδι, ἄνευ οὐδενὸς σκοποῦ προπαγάν- 
δας. («Σύντροφος τοῦ Στρατιώτου» ἄριϑ. 1 καὶ 9). 

Ἐν Θεσσαλονίκῃ εἰς τὰ «Σπίτια τοῦ Στρατιώτου» 
τῆς, Χ.ΔΑ.Ν. καϑ’ ἑκάστην Κυριακὴν ἐτελεῖτο ἢ ὀρ- 
- ϑόδοξος λειτουργία μετὰ ϑείου κηρύγματος, («σύν- 
τροφος τοῦ Στρατιώτου» ἄρϑρον τοῦ Σ. Μητροπο- 
λίτου Θεσσαλονίκης, φύλλον τοῦ Σεπτεμβρίου τοῦ 
1920). 

Εἰς τὸ ἐν Θεσσαλονίκῃ «Σπίτι τοῦ Στρατιώτου» 
ἐπ’ ὀνόματι τοῦ ’Αρχιστρατήγου Λ. Παρασκευοπούλου 
ἐγίνετο ὀρϑόδοξον κήρυγμα τὴν ἑσπέραν ἑκάστης 
Κυριακῆς καὶ Τετάρτης. («Ἑύντροφος τοῦ Στρατιώ- 
του» ἂρ. ὅ). 

Εἰς τειρασέλιδον ἔντυπον ὑπὸ τὸν τίτλον «Ἡ 
Χριστιανικὴ ᾿Αδελφότης τῶν Νέων» ἀναγινώσκομεν 
περὶ τῆς ἓν “Ελλάδι Χ.Δ.Ν. «ἐργασϑεῖσα ἀπὸ τοῦ 
1918-1999 συμφώνως πρὸς τοὺς κειμένους νόμους ὡς 
“Ἑλληνικὸν ξωματεῖον διοιχούμενον ὑπὸ δεχαπενταµε- 
λοῦς Δ. Σμβουλίου, ὅπερ ἐκλέγεται μεταξὺ τῶν ἐνεργῶν 
μελῶν του, καὶ τριῶν συμβούλων διοριζομένων παρὰ 
τῆς ἐν Νέᾳ Ὑόρκῃ Διεθνοῦς ᾿Επιτροπῆς τῆς {]αγ- 
κοσμίου Χ.Α.Ν.». 

Ἐν τῷ Καταστατικῷ τῆς Χ.Α.Ν. ᾿Αϑηνῶν ἄναγι- 
νώσκομεν. «Σκοπὸς τοῦ Σωματείου εἶναι ἢ ἐξυπηρέτη- 
σις χαὶ προαγωγὴ τῆς πνευματικῆς, χοινωγνικῆς, καὶ 
ἠϑικοϑρησκευτικῆς ζωῆς, πρὸς δὲ καὶ ἢ ἀνάπτυξις 
τῆς σωματικῆς εὐεξίας τῶν νέων» (ἄρ. 2). 


{7 ΝΟΕΜΒΡΙΟΥ 1938. 


ΕΡ1Θ. ΔΌ 

«Ἡ ΧΑΝ. ἀποτελοῦσα ἀνεξάρτητον τμῆμα τῶν 
ἀνὰ τὸν χόσμον ὀργανώσεων τῆς Χ.ΔΑ.Ν. καὶ συνδεο- 
μένη μετὰ τῆς διευϑυγούσης Ἐπιτροπῆς τῶν Υ.Μ.Ο.Α. 
τῆς Βορείου ᾿Αμερικῆς ἐν Νέᾳ Ὑόρχη, ὧς καὶ τῆς 
Παγκοσμίου 'Επιτροπῆς τῶν Υ.Μ.Ο.Α. ἐν Γενεύῃ τῆς 
᾿Ελβετίας, ἐπιδιώχει διὰ τῆς δράσεως τῶν μελῶν αὖ- 
τῆς τὴν πραγμάτωσιν τοῦ σκοποῦ τοῦ Σωματείου ὧς 
οὗτος ἔχει ἐν τῷ ἄρϑρῳ 9 παρόντος Καταστατιχοῦ, ἐν 
ἀπαρεγκλίτῳ συμφωνίᾳ πρὸς τοὺς νόμους τοῦ 
᾿Ελληνιιειοῦ Κράτους καὶ τὰ ϑέσμια τῆς Ἕλλη- 
νικῆς ὀρϑοδόξου ᾿Εκκλησίας». 

«Ως μέλη γίνονται δεκτοὶ ἄρρενες ἄνω τῶν 18 
ἐτῶν οἵτινες ἀποδέχονται πιστῶς καὶ ἐγγράφως τὴν 
κάτωϑι ϑεμελιώδη ἀρχὴν τῆς Χ. Α. Ν. (Βάσις τοῦ 
ψηφίσματος τοῦ Α΄. Διεϑνοῦς Συνεδρίου τῆς ΧΑΝ 
ἓν []αρισίοις κατ’ Αὔγουστον τοῦ 1885): «Ἡ Χρι- 
στιανικὴ ᾿Αδελφότης τῶν Νέων ζητεῖ νὰ συνενώσῃ 
τοὺς νέους, οἵτινες ϑεωροῦντες τὸν Χριστὸν ὥς Θεὸν 
καὶ Σωτῆρά των συμφώνως ταῖς ᾿Αγίαις Γραφαῖς 
καὶ τῇ διδασκαλίᾳ τῆς Μητρὸς αὐτῶν ᾿Εκκλησίας, 
ἐπιϑυμοῦσι νὰ τὸν ἀκολουϑήσωσιν εἰς τὰς ἀρχὰς καὶ 
τὴν ζωήν τῶν, συμβάλλοντες ἐνεργῶς τὰς προσπα- 
ϑείας τῶν τρὸς ἀποτέλεσιν χρυστιανοπρεποῦς χουνῶ- 
νίας». 

Εἰς τὸν «Σύντροφον τοῦ Στρατιώτου», ὕπ᾽ ἄριϑ. 90 
φύλλον Φεβρουαρίου τοῦ 1921, ἀναγινώσκομεν :: «Ἡ 
Χ.ΔΑ.Ν. ἐπιδιώχει τὴν ἀνάπτυξιν τῆς ψυχῆς, τῆς δια- 
νοίας καὶ τοῦ σώματος τοῦ νέου. Τῆς ψυχῆς διὰ τῆς 
ἀναπτύξεως τοῦ ἠθικοῦ καὶ ϑρησκευτικοῦ αἷ- 
σϑήματο: συμφώνως στρὸς τὰς ἀρχὰς πάντοτε καὶ 
ὗςὸ τὴν αἰγίδα τῆς ᾿Εκκλησίας ἑκάστου μέρους, 
εἰς τὸ ὁποῖον λειτουργεῖ Χριστιανικὴ ᾿Αδελφότης, 
τῆς διανοίας διὰ τῆς εἰδικῆς μορφώσεως καὶ ἀναπτύ- 
ξεως τοῦ νέου, καὶ τοῦ σώματος διὰ τῆς ζωῆς τοῦ 
ὑπαίϑρου χαὶ τῶν ἀϑλητικῶν παιδιῶν». 

Τὸ φοιτηκὸν τμῆμα τῆς Χ.Α.Ν. ᾿Αϑηνῶν ἐξέδωκε 
τῷ 1926 φυλλάδιον ὑπὸ τὸν τίτλον «Χριστιανικὴ Κί- 
νησις τῶν "Ελλήνων Φοιτητῶν»᾽ ἐν αὐτῷ ἀναγινιθσχο- 
μεν εἰς σελ. 2. «Ἡ ’Οργάνωσις αὕτη ἔχει σκοπὸν νὰ 
ἀναπτύξῃ φοιτητικὴν χριστιανικὴν κίνησιν παρομοίαν 

πρὸς ἐκείνην, ἥτις ὑπάρχει εἷς ὅλα τὰ πανεπιστημιακὰ 
κέντρα τοῦ πεπολιτισμένου κόσμου. Νὰ κατορϑώσῃ 
διὰ τῆς κινήσεως ταύτης νὰ ἐξασκήσῃ ἐπίδρασιν ἐπὶ 
τοῦ σημερινοῦ φοιτητικοῦ βίου, οὕτως ὥστε οἵ φοι- 
τηταί μας νὰ γνωρίσουν καὶ νὰ αἰσϑανϑοῦν τὴν δύ- 
ναμιν καὶ τὴν ἀξίαν τοῦ Χριστιανισμοῦ εἷς τὴν ἰδίαν 
αὐτῶν ζωὴν καὶ τὴν ἀντιμετιώπισιν τῶν συγχρόνων 
κοινωνικῶν προβλημάτων». 

Καὶ κατωτέρω: «τότε μόνον ἐπιτυγχάνεται ὃ προ- 
ορισμὸς τῆς ζωῆς, ὅταν αὕτη ἐμπνέεται ἀπὸ πίστιν 
χοιστιανιχὴν ἐν ἐπιγνώσει». 

Τοῦ τμήματος τούτου πρΐσταται ἢ ἐπιτροπὴ ἐκ τῶν 
καϑηγητῶν τοῦ πανεπιστημίου κ. κ. ᾿Αμίλκα ᾿Αλιβυ- 
ζάτου, Θεοφ. Κακριδῆ, Νικ. ᾿Εξαρχοπούλου, Εἷς 
τοὺς ὁμιλητὰς τοῦ φοιτητικοῦ τμήματος τῆς Χ.Λ.Ν. 
ΙΑϑηνῶν ἐν τῇ Χριστιανικῇ αὐτοῦ κυνήσει συγκατβ- 
λέχϑησαν κατὰ τὸ 1925 ἣ Α. Μ. ὃ ’Αρχιεπίσκοπος 
ΙΑϑηνῶν, οἵ ϑεολόγοι καϑηγηταὶ χ. κ. ᾿Αμ. ᾿Αλιβι- 
ζᾶτος, Κ. Δυοβουνιώτης, 'Ε. Αντωνιάδης, Π. Μπρα- 
τσιώτης, Δ. Κουϊμουτσόπουλος. 

Παρὰ τῷ Φοιτητικῷ Τμήματι γίνονται καὶ χριστια- 
γικαὶ κουνωνικαὶ συζητήσεις ὑπὸ τὴν ὁδηγίαν τοῦ κα- 
ϑηγητοῦ τῆς ϑεολογίας κ. Π. Μπρατσιώτου. 

Χάριν πνευματικῆς ὀπικοινωνίας μετὰ τῶν χριστια- 
γῶν Φοιτητῶν ὅλων τῶν χωρῶν τοῦ κόσμου ἢ «Χρι- 
στιανικὴ Κίνησις τῶν “Ἑλλήνων Φοιτητῶν» τῆς ἐν 
/Αϑήναις Χ.Α.Ν. τελεῖ ἅπαξ τοῦ ἔτους εἰδικὴν τελε- 
τὴν ὂν τῷ μητροπολιτικῷ ναῷ τῆς ᾿Αρχιεπισκοπῆς. ΠΠ 
ἡμέρα τῆς τελετῆς ὁρίζεται ὑπὸ τῆς Παγκοσμίου Φοι- 
τητικῆς “Ομοσπονδίας καὶ τηρεῖται ὑπὸ ὅλων τῶν Φοι- 
τητικῶν Χριστιανικῶν Κινήσεων τοῦ Κόσμου. 

Εἷς τὸ φυλλάδιον «Ἡ Χ.Α.Ν. ἕν Ελλάδι» σελ. 91 
ἀναγινώσκομεν «Εἷς τὰ Σπίτια τοῦ Στρατιώτου ὥσαύ- 
τως ἐσυστηματοποιήϑησαν διὰ πρώτην φορὰν διαλέ- 
ξεις, ἱστορικαί, κουνωνικαὶ καὶ πρακτικαὶ καὶ πραχτι- 
κῶν γνώσεων, γενόμεναι ὑπὸ τῶν ἐκλεκτοτέρων καϑη- 
γητῶν, ὧς καὶ ϑρησκευτικὰ κηρύγματα τῶν ὁποί- 
ὧν ἐμπνευσμένην ἔναρξιν ἔκαμεν ἐν ᾿Αϑήναις 
ὃ ἀείμνηστος ᾿Αρχιμανδρίτης Δ. Φαραξουλῆς». 
Καὶ εἰς σελ. 28 τοῦ αὐτοῦ φυλλαδίου πληροφορού- 
μεϑα ὅτι εἰς τὰ διάφορα κέντρα αὐτῆς ἣ ἐν “Ἑλλάδι 
Χ.Α.Ν. φροντίζει νὰ ὀργανώνῃ κηρύγματα καὶ δια- 
λέξεις ϑρησκευτικὰς διὰ ὀρϑοδόξων Ελλήνων ϑεο- 
λόγων καὶ κληρικῶν καὶ ὅτι «τὸ ϑρησκευτικὸν καὶ 
ἠϑοπλαστικὸν ἔργον τῆς Χ.Λ.Ν. διατελεῖ ὑπὸ τὴν 
αἰγίδα τῆς Ἑλληνικῆς 'Ορϑοδόξου 'Εκκλησίας καὶ 
ἀπολαύει τῆς πλήρους καὶ ἐγκαρδίου συυνεννοήσεως 
καὶ συνδρομῆς ταύτης. 

[Ακολουϑεῖ] 


Ον ΠΡΟΝΟΙΑ 


Η ΡΙΖΑΡΕΙΟΣ ΕΚΚΛΗΣ. ΣΧΟΛΗ 

Εἰς τὴν τιμίαν ἐργατικότητα καὶ τὴν φιλογενῇ 
εὐσέβειαν τῶν ἀοιδίμων ἀδελφῶν Ριζαρῶν ὀφείλεται 
ἣ σύστασις τῆς ἁπὸ ϑδετίας λειτουργούσης ἐνταῦϑα 
«Ριζαρείου Ἔλκκλησ. Σχολῆς», ἥτις ἀποτελεῖ τὴν 
πρώτην ἐν τῇ ἐλευϑέρᾳ “Ελλάδι προσπάϑειαν μορ- 
φώσεως ᾿λήρου ἀνταξίου τῆς κλήσεως καὶ τῆς ἄπο- 
στολῆς του καὶ ἱκανοῦ ν’ ἀνταποκριϑῇ εἰς τὰς ἄνάγ- 
κας τῆς παρούσης Κοινωνίας. ᾿Εὰν ἐξετόζωμεν τὴν 
Ριζάρειον Ἔκκλησ. Σχολὴν πρώτην ἐν τῇ σειρᾷ τῶν 
ἰδιωτικῆς πρωτοβουλίας χοινωνικῶν ἱδρυμάτων καὶ 
ὀργανώσεων, πράττομεν τοῦτο οὐχὶ ἐξ ἁπλοῦ σεβα- 
σμοῦ πρὸς τὴν ἀρχαιότητα αὑτῆς καὶ πρὸς τὴν ἵερό- 
τητα τοῦ σκοποῦ της, ἀλλ᾽ ἐν πεποιϑήσει ὅτι ὄντως 
ᾗ παρασκευὴ Κλήρου µεµορφωμένου καὶ διδασκάλων 
ἀξίων τῶν περιστάσεων ἀποτελεῖ πρωτίστην κοινῶ- 
γικὴν ὑπηρεσίαν, ἰδίᾳ διὰ τὴν σημερινὴν κοινωνίαν 
τὴν Ἑλλληνικήν. Εἶναι γνωσταὶ αἲ ὑπηρεσίαι ὅσας ὁ 
ἑλληνικὸς Κλῆρος προσέφερε κατὰ τὴν ζοφερὰν τῆς 
δουλείας ἐποχὴν καὶ αἵ ἀποτελεσματικαὶ ϑυσίαι, εἰς 
ἃς ὑπεβλήϑη κατὰ τὸν ὑπὲρ ἀνεξαρτησίας ἀγῶνα, χαὶ 
εἶναι πανϑομολογουμένη σήμερον ἣ δύναμις, ἣν ἔχει 
ἐπὶ τοῦ λαοῦ ἢ ἐπίδρασις τοῦ ἱερέως καὶ τοῦ διδα- 
σκάλου, ὅσον εἶναι, δυστυχῶς, ἀληϑὲς ὅτι πάσχει δει- 
νῶς ἣ ἡμετέρα ᾿Εκχλησία ἐκ τῆς ἑλλείψεως μεμορ- 
φωμένων στελεχῶν τῆς ἐφημεριακῆς δράσεώς της. 

ἩἭ Ριζάρειος Έχκλησ. Σχολή, σκοπὸν ἔχουσα τὴν 
παρασκευὴν ἱεροῦ κλήρου τελείως χατηρτισμόνου, 
οὐδεμιᾶς πρὸς τοῦτο ἐφείσϑη ϑυσίας χαὶ οὐδέν, εὔτυ- 
χῶς, παρέλειψε μέσον, ἀπὸ 10ετίας δέ, πρὸς ἐξασφά- 
λισιν τοῦ μέχρι τῆς χειροτονίας χρόνου τῶν ἀποφοί- 
τῶν αὑτῆς ἐπέτυχε τὴν παρ᾽ αὑτῇ σύστασιν καὶ τμή- 
ματος διδασχαλικοῦ, ὅπερ συνεπικουρεῖ καὶ εἰς τὸν 
ὅλον τοῦ μέλλοντος ἱερέως ἄρτιον διὰ τὸ ἔφημερια- 
κὸν ἔργον του καταρτισμόν. Οἵ ἄριστοι τῶν καϑηγη- 
τῶν ἐδίδαξαν πάντοτε καὶ διδάσκουσι καὶ σήμερον τὰ 
ἐγκύκλια μαϑήματα, καὶ ἡ ἐν τῇ Σχολῇ ἀπὸ τῆς 
ἁπόψεως τῆς κλασσικῆς μορφώσεως ἐργασία εἶναι 
ἀπίστευτος διὰ τὸν μὴ δυνάμενον ἐκ τοῦ σύνεγγυς νὰ 
γνωρίζῃ τὰ πρόσωπα καὶ τὰ ἀποτελέσματά των: ἢ δὲ 
ϑεολογυκὴ τῶν τροφίμων τῆς Σχολῆς μόρφωσις εἶναι 
ἀνέκαϑεν ἐμπεπιστευμένη εἰς χεῖρας καϑηγητῶν τοῦ 
Πανεπιστημίου, τῶν ὁποίων πολλοὶ ὀφείλουσι τὴν 
πρώτην μόρφωσίν των εἰς τὴν Ριζάρειον Σχολήν, 
τυγχάνοντες παλαιοὶ αὐτῆς μαϑηταί. Ὃ παιδαγωγυ- 
κὸς ἐξ ἄλλου καταρτισμὸς τῶν διδασκαλιστῶν τῆς 
Ριζαρείου--παρ᾽ ὅλας τὰς ἀπό τινος πλευρᾶς µονο- 

μερεῖς διαμαρτυρίας--τυγχάνει ὄχι ἁπλῶς ἰσάξεος 
τῆς τῶν ἀρίστων παρ’ ἡμῖν Λιδασκαλείων, ἀλλὰ καὶ 
ἔχει ἀποτελέσματα πρακτικὰ χινοῦντα τὸν ϑαυμασμὸν 
τοῦ ἀπροχαταλήπτου παρατηρητοῦ. Εἰς τὸν ἄρτιον 
δ᾽ ἀπὸ πάσης ἐπόψεως καταρτισμὸν τῶν τροφίμων 
τῆς Ριζαρείου Σχολῆς συντελεῖ καὶ ὃ ὅλος ἐν τῇ 
Σχολῇ κοινὸς αὐτῶν βίος, ἥ ἄγρυπνος ἐν πάσαις ταῖς 
λεπτομερείαις καὶ πατρικὴ παρακολούϑησις τῆς ἔξε- 
λίξεως ἑνὸς ξκάστου καὶ ἣ πρὸς ἀλλήλους ἄπ’ αὐτῶν 
ὅτι τῶν πρώτων μαϑητικῶν ἐδωλίων ἅμιλλα, ἥτις ἔνι- 
σχύεται ἐκ τῆς διαρχοῦς πρὸς ἀλλήλους ἀναστροφῆς 
καὶ οὐδόλως παραχωλύει τὴν μεταξὺ αὐτῶν δημιοῦρ- 
γίαν δεσμῶν προκαλούντων αὐτὸ τοῦτο τὴν κατάπληξιν 


τοῦ ἔχ τῶν ἔξω παρατηροῦντος «πῶς οἱ διζαρεῖται 


ἀγαπῶσιν ἀλλήλους». ᾿Επιϑυμοῦμεν ἰδιαιτέρως ἐπὶ 
τοῦ τελευταίου τούτου σημείου νὰ ἐπιστήσωμεν τοῦ 
ἀναγνώστου τὴν προσοχήν, διότι ἢ λεπτομέρεια αὕτη 
εἶναι ἢ καϑιστῶσα τοσαύτην τὴν μεταξὺ τῶν ἄποφοί- 
των τῆς Ριζαρείου Σχολῆς καὶ μετὰ ἔτη πολλὰ δια- 
τηρουμένην ἀλληλεγγύην, παρ᾽ ὅλην δὲ τὴν διαφοράν, 
ἥτις σὺν τῷ χρόνῳ σημειοῦται ὂν τῇ ἐπαγγελματικῇ 
ἑκάστου κατευϑύνσει, οἵ «διζαρεῖται» ὑπενϑυμίζουσι 
τελείως τοὺς μαϑητὰς τῶν Σχολῶν τῆς ἀρχαιότητος 
καὶ δὴ καὶ τοὺς ἀποφοίτους τῶν ϑεολογικῶν Σχολῶν 
τῆς ἀρχαίας ᾿Εχκλησίας, διὰ τῆς ἑνότητος τοῦ τρό- 
που τοῦ σκέπτεσθαι καὶ τοῦ ἀντιμετωπίζειν τὰ διά- 
φορα προβλήµατα, ὅστις παρ᾽ ὅλας τἀςλεπτομθρεια- 
κὰς διαφοράς, εἶναι κοινὸς εἰς τὴν βάσιν του παρὰ 
τοῖς πλείστοις ἐξ αὐτῶν. Καὶ δὲν ὑπάρχει μὲν ὁ ἄχρι- 
βὴς τοῦ πράγματος ὅρισμός, ὑποπίπτει ὅμως τὸ γε- 
γονὸς τοῦτο εἰς τὴν ἄμεσον ἀντίληψιν πάντων σχεδὸν 
ὅσοι διῆλθον ἀπὸ τῶν δωμάτων τῆς Ριζαρείου Σχο- 
λῆς, ἢ ἔτυχε ν᾽ ἀναστραφῶσι μετὰ ὁμάδος ῥιζαρειτῶν. 

Εἴπομεν ἓν ἆρχῇ ὅτι σκοπὸς τῆς Σχολῆς εἶναι ἢ 
παρασκευὴ Κλήοου ἀνταξίου τῶν περιστάσεων καὶ 
ἀπὸ τῆς ἀπόψεως ταύτης ἤγειράν ποτέ τινες ἄντιρ- 
ρήσεις περὶ τῆς ἐπιτυχίας τοῦ ἔργου τῆς Σχολῆς. 
Πρόκειται πάντως περὶ τῶν προσώπων ἐκείνων, τὰ 
ὁποῖα κρίνουσι τὰ πράγματα ἀπολύτως πάντοτε καὶ 
μακρὰν τῆς πραγματικότητος, ἥτις, ὅσον καὶ ἂν εἶναι 
πικρά, δὲν παύει νὰ εἶναι καὶ ἀληϑής. Ἢ “Ριζάρειος 
Σχολὴ--εἶν᾽ ἀληϑὲς- δὲν ἀπέδωκε κληρικοὺς τόσους 
ὅσους ἠοίϑμησε καὶ μαϑητάς, ἀλλὰ δὲν δύναται οὔτε 
ἥ λεπτομέρεια αὕτη οὔτε τὸ ὅλον τῆς Σχολῆς ἔργον 
νὰ κριϑῇ οὕτω μονομερῶς καὶ νὰ ἐξαχϑῇ ὣς συμπέ- 
ρασµα ἢ ἀποτυχία τοῦ σκοποῦ της καὶ τὸ ἄσχοπον 
τῆς λειτουργίας της, οὐδὲ δύναται νὰ ληφϑῇ ὡς 
μέτρον συγκρίσεως ἡ εἰς κλῆρον ἀπόδοσις τῶν σεμι- 
ναρίων τῆς Παπικῆς Εκκλησίας, χωρὶς νὰ ληφϑῇ 

ὗπ᾽ ὄψει ἢ μεταξὺ ἐκείνης καὶ τῆς ἡμετέρας ᾿Εχχλη- 
σίας βασικωτάτη διαφορὰ πνεύματος καὶ μεϑόδου 
ὀὂφειλομένη εἷς ἐξέλιξυν δλοχλήρων αἰώνων ἱστορικὴν 
καὶ εἰς τὴν διαφορὰν τῶν ἀπαρτιζόντων ἑκάστην 
λαῶν. Εἶναι γνωστὸν ὅτι δὲν εἶναι ἔργον μηχανικὸν 
ἣ παρασχευὴ τῶν λειτουργῶν τῆς ᾿Εκκλησίας καὶ ὅτι 
δὲν ἐξαρτᾶται ἀπὸ τὴν Έχκλησ. Σχολὴν εἰ μὴ ἢ 
ὤϑησις τῶν αἰσϑανομένων τὴν πρὸς τὸ ϑεῖον τοῦτο 
ὑπούργηγα χλῆσιν καὶ ἢ ἀνάλογος ἀνάπτυξις τῆς 
κλίσεως αὐτῶν, δίότι δὲν εἶναι οὔτε ἣ ϑεολογικὴ καὶ 
ᾗ παιδαγωγικὴ παίδευσις μόνη, οὔτε ἢ συνείδησις 
τῆς ὑποχρεώσεως ἀπέναντι τοῦ σκοποῦ τῆς Σχολῆς, 
τὰ μόνα στοιχεῖα ἅτινα 9’ ἀποτελέσωσι τὰ προσόντα 
τοῦ μέλλοντος τῶν μυστηρίων τοῦ Θεοῦ τελετουργοῦ. 
Σχολὴ ἱερατική, ἥτις ἀνεξαρνήτως τῶν ψυχολογικῶν 
προὐποϑέσεων τῶν τροφίμων της ϑὰ ἐπετύγχανε τήν, 
ὥς ἀπὸ μηχανῆς, «κληρικοποίησίν» τῶν, ϑὰ παρῆγεν 
ἀρίστους μὲν ἴσως ὑποκριτὰς ἱερατικοῦ ϑιάσου, ϑὰ 
ἠστόχει ὅμως τοῦ σκοποῦ της, ἓν ὅλῃ τῇ κυριολεξίᾳ 
τῆς φράσεως, καὶ ϑὰ ἐζημίου τὸ ἔργον τῆς ᾿Εκκλησίας 
καὶ τὴν Κοινωγνίαν αὐτήν, ἀντὶ νὰ ὠφελήσῃ. Καὶ εἷς 
τὰ κοσμικὰ ϑέατρα ἀκόμη δὲν ἀπαιτεῖταϊ μόνη ἢ τε- 
χνικὴ μόρφωσις καὶ τοῦ μορφωμένου ἥ καλὴ ϑέλη- 
σις, ἀλλὰ βάσιν τούτων ἀποτελεῖ τοῦ μαϑητοῦ ἢ 
ἰδιοφυΐα. Εἶναι ἔν τινι μέτρῳ ἆληϑὲς ὅτι τὸ οἶἰκο- 
νομικὸν τοῦ ἐφημεριακοῦ χλήρου ζήτημα χβατεῖ 
τινας τῶν ἐφιεμένων τῆς ἱερωσύνης μακρὰν τοῦ 
κληρικοῦ σταδίου. Δὲν εἶναι ὅμως τοῦτο ἡ μόνη καὶ 
ἤ κυρία αἰτία, δι’ ἣν ἢ “Ριζάρειος Σχολὴ δὲν ἀπέδωκε 
τόσους κληρικοὺς ὅσους ἔσχε μαϑητάς. “Όσους ἀπέ- 
δωκε κληρικοὺς ηὐτύχησε νὰ ἴδῃ αὐτοὺς μεταξὺ τῶν 
ἀρίστων, ὅσους δὲ εἰς ἄλλας χουνωνικὰς λειτουργίας 
ἠοίϑμησε καὶ ἀριϑμεῖ ἀποφοίτους ἀπέδωκε πολίτας 
ὄχι ἁπλῶς χρηστούς, ἀλλὰ δυναμένους ν’ ἀποτελέσωσι 
τὴν κοινωνικὴν πρωτοπορείαν. Εἰς αὐτὴν ὀφείλεται 
κατὰ μέγιστον μέρος τῆς Θεολογικῆς τοῦ ΠΙανεπιστη- 
μίου Σχολῆς ἢ ἐνίσχυσις, μεϑ’ ἧς συνεβάδισε πάν- 
τοτε ἐν τῇ ὁδῷ τῆς ϑεολογικῆς ἐπιστήμης ἐν ἀγαστῇ 
ἀδελφικῇ συνεργασίᾳ. ᾿Εὰν ἡ “Ριζάρειος Ἔκκλησ. 
Σχολὴ δὲν ἐχειροτόνησεν ἅπαντας τοὺς µαϑητάς της 
εἷς κληρικούς, Φρμήϑη ἀπὸ τοῦ πνεύματος τῆς ἔλευ- 
ϑερίας τῆς συνειδήσεως καὶ τοῦ σεβασμοῦ τῆς ἄτο- 
μικότητος ἑκάστου, τὴν δποίαν ἐνόμισεν ἀνέκαϑεν 
πρέπον ν᾿ ἀναπιύξῃ μεταξὺ τῶν τροφίμων αὗτῆς, ἵνα 
οἷ ξξ αὐτῶν μέλλοντες τῆς ᾿Εκκλησίας λειτουργοὶ ὦσι 
πράγματι «ἐν πνεύματι καὶ ἀληϑείᾳ» λειτουργοὶ τοῦ 
Θεοῦ καὶ ῥργάται τῆς σωτηρίας τῶν ἀνϑρώπων. 
'Εὰν δὲν προσῆλϑον πάντες οἳ ῥιζαρεῖται εἰς τὰς 
τάξεις τοῦ ἱεροῦ κλήρου, ῶρμήϑησαν ἀπὸ τῆς ἔμπνεν- 

σϑείσης εἰς αὐτοὺς ἓν τῇ Σχολῇ εἰλυκρινείας καὶ ἀπὸ 
τοῦ ἄκρου πρὸς τὸ ϑεῖον τοῦτο ὑπούργημα σεβα- 
σμοῦ, διότι δὲν ἐπεϑύμησαν νὰ ὑποβιβάσωσιν αὐτὸ 
εἰς ἐπάγγελμα βιοποριστικόν, ὄντες ἄλλως τε ἱκανοὶ 
νὰ δημιουργήσωσιν εἷς ἄλλην κοινωνικὴν ζώνην μέλ.- 
λον ὄχι ἁπλῶς τὴν ἁτομικήν των εὐμάρειαν, ἀλλὰ καὶ 
τὴν ὠφέλειαν τῆς κοινωνίας ἐξασφαλίζον, διὰ τῶν 
ψυχιιῶν πρὸ παντὸς προσόντων, δι’ ὧν ἐν τῇ ῬΡιζα- 
ρείῳ Σχολῇ ἐπλουτίσϑησαν κατὰ τοὺς χρόνους τῆς 
μαϑητείας. “Οτι δὲ τοιαῦται ἦσαν καὶ εἶναι οἳ σκέ- 
ψεις τῶν διζαρειτῶν δὲν μαρτυρεῖ μόνον τοῦ χαράσ- 
σοντος τὰς γραμμὰς ταύτας ἡ συνείδησις, ζήσαντος 
καὶ ζῶντος ἔτι τὰς ἀνησυχίας τοῦ παιδευϑέντος ἐν 
τῇ 'Ριζαρείῳ Σχολῇ, ἀλλὰ καὶ προσεπιχυροῖ αὐτὴ ἥ 
δρᾶσις τόσον τῶν ἀποδυϑέντων εἰς τὸν ὑπὲρ τῆς Ἔχ- 
κλησίας ἀγῶνα, ὅσον καὶ τῶν ἀφιερωϑέντων εἰς τὴν 
ὑπηρεσίαν τῆς Επιστήμης καὶ τῶν ὑπουργησάντων 
καὶ ὑπουργούντων ἔτι εἷς ὑψηλὰ τῆς κοινωνίας ἀξιώ- 
μανα. ᾿Απὸ τοὺς ἄνδρας τούτους ἡ 'Εκκλησία ἢ Ἑλ- 
ληνικὴ καὶ ὠφελήθη καὶ ὠφελεῖται ἔτι, ὣς δ’ εἶπεν 
ἐσχάτως λίαν προσφυῶς ἓν τῇ εἷς πρεσβύτερον χει- 
ροτοτονίᾳ του ἀπόφοιτος τῆς “Ριζαρείου Σχολῆς, 
ὅσῳ καὶ ἂν οἳ μὴ ποοσελϑόντες εἰς τὸ ἱερατικὸν στά- 
διον φαίνονται λησμονήσαντες τῆς ϑρεψάσης αὐτοὺς 
Σχολῆς τὸν σκοπόν, ἀνταποκρίνονται ὅμως πλήρως 
εἰς αὑτόν, ἀπστελοῦντες ἐρείσματα γενναῖα διὰ τοὺς 
εἷς τὸ κληρικὸν ὑπούργημα χαϑοσιουμένους συναδέλ.- 
φους αὐτῶν. 

Γνωρίζομεν ὅτι πολλοὶ ῥιζαρεῖται ἐκ τῶν νεωτέ- 
ρων ἰδίως ἔχουσιν ήδη δώσει πρὸς ἀλλήλους τὸ σύν- 
ϑημα τῆς συνεργασίας, συνεργασίας ὑπὲρ τοῦ κοινοῦ 
ἀγαϑοῦ καὶ δὴ ὑπὲρ τῶν κυριωτάτων συντελεστῶν 
τοῦ ἀγαϑοῦ τούτου, τῆς Εκκλησίας καὶ τοῦ Σχολείου: 
Εὐχόμεϑα ἢ κίνησις νὰ ἐπεκταϑῇ μεταξύ τῶν καὶ τὸ 
παράδειγμά των νὰ μιμηϑῶσιν οἵ μέλλοντες: ἁπόφοι- 
τοι τῶν ἄλλων ἱερατικῶν Σχολῶν, οἵ ἐξ αὐτῶν δὲ 
εἰσελϑόντες Ὦ μέλλοντες νὰ εἰσέλϑωσιν εἰς τὴν χο- 
ῥείαν τῶν λειτουργῶν τῆς ᾿Εχκλησίας ν᾽ ἀποτελέσωσι 
πράγματι τὴν πρωτοπορείαν ἓν τῇ κοινωνικῇ ἄνορ- 
ϑώσει. Καὶ δυνάμεθα νὰ ἔχωμεν βασίμους ἐλπίδας, 
ὅτι δὲν πρόκειται μόνον περὶ εὐχῶν: ἢ προπαρασχευὴ 
πλησιάζει εἷς τὸ τέρμα της καὶ ἣ “Ριζάρειος Ἔκκλησ. 
Σχολὴ διὰ μίαν ἔτι φορὰν ϑὰ πλουτίσῃ τὴν λαμπρὰν 
αὑτῆς 8δετῆ ἱστορίαν καὶ ϑὰ δικαιώσῃ τὴν ἔμπιστο- 
σύνην, μεϑ’ ἧς οἳ ἐπαΐοντες περιβάλλουσιν αὐτήν. 

Ε.Γ.Μ. 


ΕΞΚΚΔΩΣΙΑ 


Η ἈΥΣΤΗΡΙΩΔΗΣ ᾿ΚΟΡΙΝΘΌΣ,., 


"Όταν κατὰ τὸν Σεπτέμβριον τοῦ 1914, καϑ’ ὅ 
ἐξερράγη ὃ Παγκόσμιος πόλεμος, ἀπεχαιρέτων τὴν 
γραῖαν καὶ ϑρῆσκον μητέρα μου διὰ νὰ μεταβῶ εἰς 
τὸ δυτιχὸν μέτωπον, αὕτη μοὶ ἐνεχείρισεν ἓν ἀντί- 
τυπον τῆς ἁγίας Γραφῆς. Ἐπὶ τῇ μητοικῇ αὐτῇ χθι- 
ρονομίᾳ δὲν ἠδυνήϑην νὰ συγκρατήσω τοῦ σχεπτικι- 
σμοῦ τὸ μειδίαμα: τί μοι ἐχρειάζετο εἷς τὸ μέτωπον 
ᾗ ἁγία Γραφὴ ἐφ’ ὅσον ἐγὼ εἶχον χάσει πάντα πρὸς 
αὐτὴν πνευματικὸν δεσμόν, ὅπως, ἄλλως τε, καὶ πρὸς 
πᾶσαν οἰανδήποτε ϑρησκευτιὴν πίστιν; ᾿Εννοεῖται 
ὅμως ὅτι δὲν ἀπέκρουσα τὸ δῶρον τὸ μητρικόν. Καὶ 
καϑ' ἣν στιγμὴν τὸ ἐλάμβανον, ἥκουσα τὴν μητέρα 
μου νὰ τὸ συνοδεύῃ μὲ τόνον ἀποφασιστικὸν διὰ τῶν 
ἑξῆς: 

--Ἔχω νὰ σοῦ κάμω μίαν παράκλησιν, τὴν δποίαν 
ἐξ ἅπαντος ὀφείλεις νὰ ἐκτελέσῃς. Αὐτὸ τὸ βιβλίον 
νά το φέρῃς ἐπάνω σου, καὶ ϑά σε φυλάξῃ. Εἰπὲ νὰ 
σοῦ κάμουν εἷς τὸ γιλέκον μίαν ἐσωτβορικὴν τσέπην 
ἀκριβῶς ἐπάνω εἰς τὴν καρδίαν σου’ εἷς αὐτὴν τὴν 
τσέπην νὰ κρατῇς πάντοτε τὴν ἄγ. Γραφήν. 

Καὶ τῇ ἔδωκα τὸν λόγον τῆς τιμῆς μου ὅτι ϑὰ 
ἐκτελεσϑῇ ἢ παράκλησίς της. ᾿Βὰν δὲν τῇ ἔδιδα τὸν 
λόγον μου, οὐδέποτε ϑὰ ἀπεφάσιζον νὰ φέρω τόσον 
ὀγκῶδες βιβλίον (ἐκ 304 σελίδων) εἰς τόσον ἀκατάλ- 
ληλον μέρος. Ἔπρεπεν ὅμως νὰ ἐκτελέσω τὴν ἐπι- 
ϑυμίαν τὴν μητρικήν. 

Τὴν 21 ᾿Οκτωβοίου ἔλαβον μέρος εἷς μάχην τὸ 
πρῶτον. Δὲν εἶχον παρέλϑει δέκα λεπτά, καὶ σφαῖρα 
ἐχϑρικὴ μὲ ἔπληττεν εἰς τὴν καρδίαν, ἢ, μᾶλλον, 
ἔπληττε τὴν ἄγ. Γραφήν. Ἥ σφαῖρα διέτρησε τὸ δέ- 
σιμον καὶ σχεδὸν τὸ ἥμισυ τοῦ βιβλίου, χαὶ ἔσταμά- 
τησε.. ᾿Απέμευνα ἄτρωτος. ᾿Εὰν δὲν ὑπῆρχεν ἐκεῖ ἢ 
ἆγ. Γραφή, προφανῶς ϑὰ ἐφονευόμην. Καὶ ἀπὸ τῆς 
ἡμέρας ἐκείνης ἤρχισα νὰ αἰσϑάνωμαι πολὺν σεβα- 
σμὸν πρὸς τὸ βιβλίον ἐχεῖνο, ἐφ᾽ ὅσον ὑπῆρξεν ἢ 
σωτηρία μου. Καὶ ὅταν ἐξῆγον τὴν σφαῖραν ἀπὸ αὗτό͵ 
εἶχον προσέξει τὸ μέρος τοῦ φύλλου ὅπου εἶχε στα- 
ματήσει. Καὶ εἶδον ὅτι ἐφήπτετο τῆς σελίδος 104 
ἀχριβῶς εἰς τὴν λέξιν «᾿ζόρινϑος». Τὰ μέσα τῆς λέ- 
ξεως γράμματα εἶχον ὀλίγον ἀποξεσϑῆ. Τὸ πρᾶγμα 
ζωηρῶς μοὶ εἶχεν ἐντυπωϑῆ. 

Μετὰ δύο περίπου μῆνας, κατά τινα συμπλοκήν, 
νέαν ἐδεχόμην σφαῖραν εἰς τὸ αὐτὸ μόρος καὶ μὲ τὰ 
αὐτὰ ἀποτελέσματα. Διέτρησε δῆλα δὴ πάλιν τὸ ἅγιο- 
γραφικὸν τομίδιον, χωρὶς οὐδὲ ἀμυχὴν. νά μοι προξε- 
νήσῃ. Θὰ ἥμην ἴσως ἔτοιμος νὰ ἀποδώσω καὶ τοῦτο 
τὸ περιστατικὸν εἰς τὴν τύχην, ξὰν δὲν κατεπληττό- 

μην ἐκ τοῦ συναντήματος τῆς αὐτῆς λέξεως τοῦ κει- 
μένου τῆς ἄγ. Γραφῆς. Ἡ σφαῖρα εἶχεν ὀνφηνωϑῆ εἰς 
τὸ πάχος τοῦ βιβλίου βαϑύτερον μὲν ἥ κατὰ τὴν 
προηγουμένην φοράν, ἀλλὰ καὶ πάλιν εἶχε σταματή- 
σει ἀκριβῶς ἐπὶ τῆς λέξεως «Κόρινϑος», ἄλλης, βε- 
βαίως, σελίδος. 

«Κόρινϑος» ! 'Επανειλημμένως καὶ ἐπὶ πολὺ ἔσκε- 
πτόμην τί ἆρά γε νὰ ἐσήμαινεν ἣ σύμπτωσις αὕτη. 
Τὸ τυχαῖον περιστατικὸν ἤρχισε νά µε μεταβάλῃ εἰς 
μυστικιστήν. Διελογιζόμην ὅτι ἧτο ἀδύνατον ἢ διπλῆ 
αὕτη σύμπτωσις τῆς σφαίρας πρὸς τὴν αὐτὴν λέξιν 
νὰ ἦτο ἁπλῆς τύχη- παίγνιον. Παρῆλϑον κατόπιν τὰ 
ἔτη τοῦ μεγάλου πολέμου, καὶ ἐπέστρεψα εἰς τὴν πα- 
τρίδα μου. ᾿ζαὶ ἤδη, ἐκτὸς κινδύνου, ἑτοποϑέτησα τὴν 
ἁγίαν Γραφὴν εἷς τὸ συρτάριον τοῦ γραφείου µου 
καὶ τὴν ἐφύλαττον ἐκεῖ ὥς κειμήλιον ἱερὸν καὶ μετὰ 
τὴν σύναψιν τῆς εἰρήνης. 

Βαϑμηδὸν ὅμως καὶ κατ’ ὀλίγον ἣ καταλαβοῦσά µε 
μυστικὴ διάϑεσις ἤρχισε νὰ χαλαροῦται, τόσον δὲ εἷ- 
χεν ἀτονήσει ἓν ἐμοὶ ἣ ἀνάμνησις τῶν πολεμικῶν 
περιπετειῶν, ὥστε, ὅταν μόλις κατὰ τὰς ἀρχὰς τοῦ 
τρέχοντος ἔτους ἀνέλαβον ταξείδιον εἰς τὴν “Ελλάδα 
ὅκ λόγων ἐπαγγελματικῶν, οὐδὲ μία τοῦ παρελϑόντος 
λεπτομέοεια μὲ ἀπησχόλησε ποτέ. ᾿Εν “Ελλάδι παρέ- 
μεινα ἐπὶ μῆνας, καὶ αἲ νέαι παραστάσεις ὤϑησαν εἰς 
πολὺ βάϑος τὰς παλαιάς. Καὶ μόνον τότε τὰς ἄνε: 
κάλεσα εἰς τὴν μνήμην, ὅταν πρὸς ἀναψυχὴν χάριν 
περιπάτου εἶχον σὺν ἄλλοις μεταβῇ καὶ εἰς Κόριν- 
ϑον. Τὴν ἐκδρομὴν ταύτην εἶχον ἀφήσει τελευταίαν, 
οἷονεὶ ὥς ἐπιστέγασμα τοῦ εἷς τὴν “Ελλάδα ταξειδίου 
μου, διότι ἀναντιρρήτως ἦτο τὸ ὡραιότερον. 

Παοέμεινα ἐν Κορίνϑῳ ἐπὶ τριήμερον. ἴζαὶ ἕξ ὥρας 
πρὸ τῆς δρισϑείσης ἀναχωρήσεως ἔξ αὐτῆς συνέβη τι 
τὸ ἐκτάκτως τρομακτικόν. Ὑπὸ τὰ ϑεμέλια τῆς πα- 
λαιᾶς πόλεως ἢ γῆ ἐκλονίσϑη καὶ τρομερὸς συσσει 
σμός, καταπλήξας ὅλην τὴν ἀνθρωπότητα, μετέβαλε 
τὴν τέως ἀνϑοῖΐσαν πόλιν εἰς ἐρείπια ἐλεεινά, ὑπὸ 
τὰ ὁποῖα εὗρον πολλοὶ τὸν ϑάνατον. "Επεσε καὶ ἢ 
οἰκοδομή, ἐν τῇ ὁποῖα κατέλυον καὶ μόνον τὸ δώ- 
μάτιόν μου ἀπέμεινεν ἀνέπαφον. Οἵ ἕννέα συγκάτοι - 
κοί μου ἐφονεύϑησαν ὑπὸ τὰ ἐρείπια. 
ἀπέμεινα σῶος. 

Τοίτην φορὰν λοιπὸν «Κόρινϑος» ! Καὶ ἐμνήσϑην 
ἀμέσως τῶν δύο σφαιρῶν καὶ τῆς ἁγίας µου Γραφῆς. 
Καὶ ἀπὸ τῆς στιγμῆς ἐκείνης πιστεύω εἷς τὴν ὕπερ- 
τάτην Πρόνοιαν καὶ Δύναμιν, ἥτις διορᾷ καὶ προση- 
μαίνει πολλάκις ἑκάστου ἡμῶν τὰς τύχας... 


Μόνος ἐγὼ 


[Εκ τοῦ ρωσ. «Ρούλ»]. 

ΠΑΡΑΤΗΡΗΣΕΩΝ ΣΤΗΛΗ 


Θρησκεία καὶ ᾿Επιστήμη. 


Ὃ Καθηγητὴς τῆς Φαρμακευτικῆς Χημείας ἐν τώ 
᾿Εθν. -Ἠανεπιστημίῳ κ. ᾿Εμμανουήλ,, ποιούμενος ἔναρ- 
ξιν τῶν ἀσκήσεων τῶν φοιτητῶν ἐν ταῖς ἐν τῷ Πανεπι- 
στημιακῷ Χημείῳ νέαις εὐρείαις αἰθούσαις τῶν ἀσκή- 
σεων, ἐθεώρησεν ἐπιβεβλημένον νὰ ἐπικαλεσθῇ τὴν 
εὐλογίαν τῆς Εκκλησίας ἐπὶ τὸ ἐπιστημονικὸν ἔργον 
τῶν μαθητῶν του. Καὶ προσκαλέσας ἱερέα, παρεκαλε- 
σεν αὑτὸν νὰ τελέση “Αγιασμόν, παρόντων τῶν φοι- 
τητῶν τοῦ μαθήματός του, ἱκανῶν καθηγητῶν τοῦ 
᾿Ιανεπιστημίου καὶ ἄλλων προσκεκλημένων. Τὸ γεγο- 
νὸς τοῦτο κρίνομεν ἄξιον εἰδικῆς μνείας τὸ μὲν ὡς 
ἐξόχως παραμυθητικὸν διὰ τὴν τόσον πανταχόθεν 
καὶ πολλαχῶς συνταρασσομένην χρυσῆν νεολαίαν, τὸ 
δὲ ὡς μαρτυροῦν ὅτι καὶ παρ᾽ ἡμῖν ὑπάρχουν ἐπιστή- 
μονες νηφάλιοι ἐν αὐτοῖς τοῦ Πανεπιστημίου τοῖς 
σπλάχνοις, οὕτωνες τὴν συζυγίαν θρησκείας καὶ ἐπι- 
στήμης πρεσβεύουσιν οὐ μόνον δυνατήν, ἀλλὰ καὶ 
πραγματικήν, ὡς μαρτυρεῖ ἀνέκαθεν ἡ πλειὰς διασή- 
μων ἐπιστημόνων, οἵτινες ἐν τῷ προσώπῳ των συνε- 
δύαξον τὴν ϐρησκευτικὴν πίστιν καὶ τὴν ἐπιστημονικὴν 
ἔρευναν. Τὸ ἐν τοῖς χρονικοῖς τοῦ καθ’ ἡμᾶς Πανε- 
πιστημίου ἀξιοσημείωτον τοῦτο γεγονὸς ἔτι ἅπαξ 
ὑπομιμνήσκει εἰς ἡμᾶς ὁποῖον κενὸν δημιουργεῖ ἐν τῷ 
᾿Εθνικῷ Πανεπιοτημίῳ ἡ ἔλλειψις ἰδίου πανεπιστη- 
μιακοῦ ναοῦ, περὶ οὗ, ἂν δὲν ἀπατώμεθα, προὐνόει τὸ 
ἀπολεσθὲν ἑομπόλειον κληροδότημα, ἔγραψε δ᾽ ἐσχά- 
τως καὶ ὁ σεβασμιώτατος τακτικὸς τῆς ε’ Εκκλησίας» 
συνεργάτης μητροπολίτης Γόρτυνος καὶ Μεγαλοπό- 
λεως κ. Πολύκαρπος. "Ας εὐχηθῶμεν ὅπως, μέχρι τῆς 
ἀποκτήσεως ἰδιοκτήτου ναοῦ, εἶςτο Πανεπιστήμιον κα- 
ταστῇ δυνατὴ ἡ προσωριν ἢ παραχώρησις ἐν τῇ ᾿Αρχι- 
ἐπισκοπῇ ᾿Αθηνῶν τροσφορου ναοῦ, ὅστις θὰ ἀναχθῇ 
εἷς προτυπον λειτουργικῆς, ὁμιλητικῆς καὶ τελετουρ- 
γικῆς πράξεως πρὸς μόρφωσιν τῆς ἐν τῇ Θεολογικῇ 
ἡμῶν Σχολῇ σπουδαξούσης νεολαίας καὶ βαθ μιαίαν 
δημιουργίαν τῆς πρεπούσης ὁμοιομόρφου λατρευτικῆς 
πράξεως. 

Τὰ ἀποτελέσματα τῆς ἀστυφιλίας. 

;Αδιάκοπος καὶ στρηνὴς πανταχόθεν ἠχεῖ ὁ κώδων 
τοῦ μεγίστου τῶν ἐκ τῆς κατὰ τὰ τελευταῖα ἔτη ἀνα- 
πτυχθείσης ἀστυφιλίας κινδύνων, ἤτοι τῆς ἐλαττώσεως 
τῶν γεννήσεων καὶ τοῦ πολλαπλασιασμοῦ τῶν θανά- 
των. .Διοτι ἔχει ἐξακριβωθῇ ἐπὶ τῇ Θάσει ἐπιμελε 
στάτων στατιστικῶν μελετῶν ὅτι ἡ προϊοῦσα στείρω: 
σις τῶν πολιτῶν εἶνε κατ᾽ εὐθεῖαν ἀνάλογος πρὸς τὸν 
μετὰ καταπληκτικῆς ταχύτητος συντελούμενον ὑπερ- 
κορεσμὸν τῶν πόλεων. “Ὁ πληθυσμὸς ὁ ἀγροτικός, μό- 
λις ὡς ἐνσωματωθῇ εἰς τὴν πόλιν, καθέσταται ἄγο- 
νος τόσον, ὥστε οὐδὲν μέσον ἰσχύει νὰ ἀποκαταστήση 
τὴν ἰσσορροπίαν. Συντελεῖται δῆλα δὴ ἀσφαλὴς καὶ 
τελεία καταστροφή. Ἥ δὲ κατάπτωσις αὕτη, παρατη- 
ρουμένη εἰς μονήν τῆν λευκὴν φυλήν, εὐλόγως ὑπομι' 
μνήσκει. τὸν ἀπειλοῦντα τὴν Δύσιν κατακλυσμὸν 
ὑπὸ τῶν ἐγχρώμων φυλῶν, αἵτινες, ἐν ἀντιθέσει 
πρὸς τὰς ροπὰς τῆς λευκῆς, αὐξάνονται εἰς ἀριθμὸν 
κατὰ τρόπον καὶ ρυθμὸν ἄγνωστον εἰς τοὺς δυτικούς. 


368 ΕΚΚΛΗΣΙΑ 


Τοιουτοτρόπως ἤρχισε νὰ γίνεται σοβαρὸς λόγος περὶ 
τοῦ ἀπὸ τῶν δέκα καὶ «τεσσάρων ἑκατομμυρίων. μαύ" 
ρων τῆς ᾿Αμερικῆς μαύρου κινδύνου, περὶ τοῦ ἀπὸ 
τῶν τετρακοσίων ἑκατομμυρίων κινέζων κινδύνου, καὶ 
τοῦ κινδύνου τοῦ σλαυϊκοῦ τῶν 140 ἑκατομμυρίων 
τῆς ἀπεράντου Ρωσίας. "Ηδη τὸ Βερολῖνον, ὅπερ ἐν 
διαστήματι ἑνὸς αἰῶνος ἠρίθμησε 400.ΟΟΟ ἐπὶ 
πλέον, σήμερον ἀπέβη ἡ στειροτέρα πόλις τοῦ κό- 
σμου, καθ’ ὅσον ἀριθμεῖ τὰς ὀλυγωτέρας γεννήσεις 
ἐς πασῷν᾽ τῶν πόλεων τῆς γῆς ἡ δὲ μείωσις τῶν 
θανάτων δὲν ἀντικαθιστᾶ πλέον τὴν τῶν γεννήσεων. 
Ἥ ἐρήμωσις τῆς ὑπαίθρου ἤδη ἀπειλεῖ σοβαρώτατα 
καὶ αὐτὸ τὸ βιομηχανικώτερον καὶ ἐμπορικώτερον 
ἔθνος τοῦ κόσμου. Κατὰ τὴν τελευταίαν δῆλ.εἰκοσαετίαν 
ἡ καλλιεργημένη γῆ ἐμειώθη ἐν Αγγλία κατὰ 8Ο.ΟΟΟ 
ἑκτάρια, κατὰ δὲ τὸ 19837 τὸ κράτος τοῦτο ὑπερέβη 
καὶ τὴν Γαλλίαν καὶ τὴν Γερμανίαν ὡς πρὸς τὴν 
μείωσιν τῶν γεννήσεων. ’Ενῷ κατὰ τὸ 1930 αἱ γεν- 
νήσεις ὑπερέβαυον τοὺς. θανάτους κατὰ 435.ΟΟΟ 
--450.ΟΟΟ, τῷ 1987 ὁ ἀριθμὸς ὑπεβιβαάσθη εἰς 
801.ΟΟΟ. Οἱ γάμοι κατὰ τὸ -διάστηµα τῆς τελευταίας 
ἑπταετίας ἐμειώθησαν κατὰ 848.0ΟΟ, ἤτοι κατὰ 
80 οΔ]ο καὶ πλέον (1.094.0ΟΟ τῷ 1930, καὶ 751.000 
τῷ 1937 . ᾿Εν Γαλλίᾳ ἢ στείρα ἀστυφιλία ἠρήμωσε 
τὰ χωρία καὶ τὰ κωμύδρια. Σήμερον ἐν Γαλλία ὁ 
ἀριθμὸς τῶν ξένων ἀπέβη διπλάσιος τοῦ προπολεμι- 
κοῦ: ἐπὶ 100. γάλλων οἱ Θ εἶνε ξένοι, διότι δὲν ἐπαρ- 
κοῦν πλέον οἱ γάλλοι μόνοι πρὸς καλλιέργειαν τῆς 
γαλλικῆς γῆς. δὲν ἐξαιροῦνται τῆς συμφορᾶς τὸ Βέλ- 
νιον καὶ ἡ Σουηδία᾽ ἐν ἀμφοτέραις παρατηρεῖται στα- 
θερῶς προϊοῦσα ἡ μείωσις τῆς γεννήσεως, περὶ δὲ τῆς 
δευτέρας λέγεται, ὅτι ἀποβαίνει λεία βραδείας ἄπο- 
συνθέσεως καὶ καταπτώσεως. 


'Η ἀπὸ τῆς ϑρησκείας ἀντίδρασις. 


᾿Εὰν ἀκούσωμεν τὴν δῆθεν ἐπιστημονικὴν μαλθού- 
σειον θεωρίαν, ἡ ποσοτικὴ μείωσις τοῦ πληθυσμοῦ 
τῆς γῆς εὐνοεῖ τὴν ποιοτικὴν αὐτοῦ βελτίωσιν. Η 
βιοτικὴ ἀθλιότης καὶ στενοχωρία τῶν συνθηκῶν τῆς 
ζωῆς εἶνε συναφὴς πρὸς τὸν μέγαν ἀριθ μὸν τῶν ἄτο- 
μων διὰ τὸ εἰς αὐτὸν τάχα στενὸν καὶ ἀνεπαρκὲς τῶν 
προϊόντων τῆς γῆς, ἑνῶ ὁ ἐλάττων τοῦ πληθυσμοῦ 
ἀριθμὸς ἐξασφαλίξει εἰς πάντας τὴν εὐμάρειαν καὶ τὴν 
εὐξωίαν. ᾿Αλλ’ ἐὰν οὐδέποτε ἐπηλήθευσεν ὁ περίπυστος 
νόμος τοῦ Μάλθους, ἐξ οὗ ἐπενοήθη καὶ ἡ ἐπ’ ἴσης 
περύπυστος δαρβίνειος φυσικὴ ἐπιλογὴ τῶν ξωικῶν 
εἰδῶν, σήμερον ὑπὸ τῆς ἐπιστήμης ἐξεκηρύχθη ὁριστι- 
κώς.. Τὸ ἐναντίον εἶνε τὸ ἀληθές: ὅτι δηλ. ἡ εὐμάρεια 
καὶ ἡ εὐζωία μειοῖ τὴν γονιμότητα διότι ἐν αὐταὶς 
πρυτανεύει ἡ ἐγωϊστικὴ ἠθική. Εἶνε ἀνάγκη, νὰ κα 
ταπολεμγθῇ ὁ ὀ ὀλέθριοι. εἰςτην ἀνθρωπότητα ἐ ἐγωισμὸς 
οὗτος, ὀρθότατα ὃ’ ὁ ἐμμόνως καὶ περὶ τὸ φαινό- 
μενον τοῦτο ἐπασχοληθεὶς πρωθυπουργὸς τῆς Ἶτα- 
λύας Μουσσολίνη ἐν εἰδικῷ του ἄρθρῳ περὶ τοῦ Θέ- 
ματος τούτου πρὸς σωτηρίαν τῆς ᾿Ιταλίας διακη 
ρύττει, ὅτι τὸ μόνον μέσον τρὸς ἀναστολὴν τῆς μειώ- 
σεως τῶν γεννήσεων δὲν εἶνε οἱ ξηροὶ καὶ τυπικοὶ 
νόμοι, ἀλλιὰ τὰ ἤθη καὶ πρὸ παντὸς ἡ θρησκευτικὴ τοῦ 
ἁτόμου συνείδησις. 


Ἥ χοιστιανικὴ οἰκογένεια. 

Καὶ πραγματι. ᾿θὰν ὁ ἄνθρωπος δὲν αἰσθάνεται τὴν 
χαρὰν. καὶ τὴν ὑπερηφάνειαν νὰ «συνεχισθῇ» ὡς ἄτο- 
μον, ὡς οἰκογένεια καὶ ὡς λαός, ἐν τοῖς ἀπογόνοις τον. 
ἐὰν δὲν αἰσθάνεται θλῖψιν καὶ αἰσχύνην νὰ ἀποθάνῃ 
ὡς ἄτομον, ὡς οἰκογένεια καὶ ὡς λαός, πᾶς νόμος ἄνα- 
σταλτικὸς τοῦ κακοῦ ἀποβαίνει ἀνίσχυρος. Τὸ Βαθύ- 
τερον δὲ μυστικὸν τῆς λύσεως τοῦ σπουδαιοτάτου τού- 
του προβλήματος ἔγκειται ἐν τῇ χριστιανικῇ συνειδή- 
σει τοῦ ἀληθοῦς προορισμοῦ τοῦ ἀνθρώπου. ᾿Εν τῇ 
ἀποστολῇ ταύτη μεγίστην σημασίαν ἔχει ἡ οἰκογέ- 
νεια ὡς συνθετικὸν τῶν ἄτομων κέντρον, παρ᾽ ὅσα καὶ 
ἄν ψευδοφιλοσοφῶσιν αἱ νεώτεραι κοινωνιολογικαὶ 
θεωρίαι κατ᾽ αὐτῆς καὶ κατὰ τῶν γονέων. Εῖνε ἄνυ- 
πολόγιστος ἡ ἀξία ἑνὸς πατρός, δὲν ὑπάρχει ὃ’ ὀρθό- 
τερον κοινωνιολογικὸν ἀπόφθεγμα τοῦ ὑπὸ τοῦ ᾿Εγέ- 
λου ἐξενεχθέντος: «δὲν εἶνε ἄνθρωπος ὁ μὴ ὢν πα- 
τήρ». Μονη ἡ οἰκογένεια δύναται ν᾽ ἀντιπαξῃ ἀνυπέρ- 
βλητον φράγμα κατὰ τῆς ἐκχειλίσεως τοῦ κακοῦ, καὶ 
μόνον. νομοθεσία κοινωνικὴ ἐμπνεομένη καὶ ἀπορρέουσα 
ἐκ τοῦ λήμματος τούτου δύναται ἀποτελεσματικῶς νὰ 
συντελέσῃ εἰς τὴν ὑπὸ τὴν οἰκογενειακὴν στέγην δια- 
τήρησιν καὶ ἀνάπτυξιν τῆς ἀγάπης, τῆς στοργῆς, τῆς 
αὐταπαρνήσεως καὶ τῆς θυοίας, ἤ ἤτοι τῶν καθαρῶς θρη- 
σκευτικῶν τούτων ἀρετῶν, ἄνευ τῶν ὁποίων ἀποβαί- 
νουσιν ἀνίσχυροι οἱοιδήποτε δημογραφικοὶ νόμοι, 
καὶ οἱ μᾶλλον δρακόντειοι. Ἥ χριστιανικὴ θρησκεία, 
εὐλογοῦσα τὴν οἰκογενειακὴν γονιμότητα κάταδικαξει 
αὐστηρῶς τὴν ἑκουσίαν στειροτητα, ἦτοι τὸν προβε- 
βουλευμένον τῶν γεννήσεων περιορισμὸν καὶ τὸν νεο- 
μαλθουσισμόν, ἀποτελοῦντα καὶ τὸ συναμφότερον: καὶ 
ἄτομικην καὶ ἐθνικὴν αὐτοκτονίαν. 


ΧΡΟΝΙΚΑ 


ΕΚΚΛΗΣΙΑ ἙΛΛΑΔΟΣ 

Ἥ Δ. Ἱερὰ Σύνοδος συνῆλϑεν εἰς δύο τακτικὰς 
συνεδρίας κατὰ τὴν λήγουσαν ἑβδομάδα. 

--Ὁ Μακ. ᾿Αρχιεπίσχκοπος τὴν παρελϑοῦσαν Κυ- 
ριαχὴν μ. μ. κατελϑὼν εἰς Πειραιᾶ ἐτέλεσε τὰ ἐγχαί- 
για τοῦ οἰκοτροφείου τοῦ ἐν τῇ συνοιχίᾳ Γαμπου- 
ρίων---ϊΚερατσινίου 'Εκκλησιαστικοῦ "ὈΟρφανοτρο- 
φείου “Αγ. Γεωργίου. 

--Παρεπεδήµησαν ἐν ᾿Δϑήναις ἀδείᾳ τῆς Δ. Ἵ. 
Συνόδου οἳ Σεβ. Μητροπολῖται Γυϑείου κ. Διονύσιος 
καὶ Χαλκίδος κ. Γρηγόριος. 

-- Τὴν παρελϑοῦσαν Τρίτην, ἐπὶ τῇ μνήμῃ τοῦ 
ἆγ. ᾿Ιωάννου Χρυσοστόμου, ὃ Μακ. ᾿Δοχιεπίσχοπος 
ξώρτασε τὰ ὀνομαστήρια αὑτοῦ. Τὴν πρωΐαν ἐτέλεσε 
τὴν ϑείαν λειτουργίαν ἐν τῷ καϑεδρικῷ ναῷ συμπα- 
ραστατούμενος ὑπὸ τῶν Θϱοφ. Επισκόπων Ἓταυ- 
ρουπόλεως καὶ Βρεσϑένης καὶ δωδεκάδος ᾿Αρχιμαν- 
δριτῶν, Πρεσβυιέρων καὶ Διακόνων. Ἔν τῷ ἱερῷ 
Βήματι παρίσταντο τὰ μόλη τῆς Ἵ. Συνόδου καὶ πάν- 
τες οἷ παρεπιδημοῦντες ἐν ᾿ΑΔϑήναις ᾿Αρχιερεῖς μετὰ 
πλείστων κληρικῶν ἐξ ᾿Αϑηνῶν καὶ Πειραιῶς, ἐξαι- 
ρετικῶς δὲ παρετηρήϑη μεγάλη συρροὴ ἐκκλησιάσμα- 
τος πληρώσαντος τὸν ναὸν καὶ μετὰ κατανύξεως πα- 
ρακολουϑήσαντος τὴν ϑείαν λειτουργίαν. "Εψαλλον 


δὲ οἷ μαϑηταὶ τῆς “Ριζαρείου ᾿Εχκλησιαστικῆς Σχο- 
λῆς ὑπὸ τὴν διεύϑυνσιν τοῦ Καϑηγητοῦ κ. Κ. ΤΊαπα- 
δημητρίου. Μετὰ τὸ τέλος τῆς ϑείας λειτουργίας ὁ 
Μακ. ᾿Αρχιεπίσκοπος συνοδευόμενος ὑπὸ τοῦ Κλή- 
ρου μετέβη πεζῇ εἷς τὴν ᾿Δρχιεπισκοπήν, ἔνϑα προ- 
σεφώνησεν αὐτὸν ὁ πρῶτος τῇ τάξει ἐκ τῶν μελῶν 
τῆς Ἱ. Συνόδου Σεβ. Δρυϊ;ουπόλεως κ. Βασίλειος, 
ἀπήντησε δὲ ὅ Μακαριώτατος εὐχαριστήσας σαύτως 
προσεφώνησεν ὃ Δ΄, Γραμματεὺς τῆς Δ. 1. Συνόδου 
ἔκ μέρους τοῦ προσωπικοῦ αὐτῆς, ὃ ᾿Αντιπρόεδρος 
τοῦ «Ἱεροῦ Συνδέσμου» Οἰκονόμος Κ. Ρωμανός, ἐκ 
μέρους τοῦ Ἱεροῦ Κλήρου καὶ ὁ κ. Μεσολωρᾶς ἐκ 
μέρους τῶν ϑεολόγων. εἷς οὓς ἀπήντησεν ὃ Μαχα- 
ριώτατος ᾿Εν τῷ μεταξὺ πλήϑη λαοῦ εἶχον καταλύσει 
τὴν ᾿Αρχιεπισκοπήν, προσερχόμενα καὶ ἐξαιτούμενα 
τὰς εὐλογίας τοῦ ΙἸρωϑιεράρχου καὶ εὐχόμενα αὐτῷ 
ἐπὶ τῇ ἑορτῇ. Εν σώματιπροσῆλϑον οἵ μαϑηταὶ τῆς Ρι- 
ζαρείου Σχολῆς,αἱ τρόφιμοι τοῦ ᾿Ασύλου τοῦ “Αγίου 
Ανδρέου, χαὶ ἀντιπροσωπεῖαι διαφόρων ϑρησκετι- 
κῶν ὀργανώσεων. Μέχρι βαϑείας νυκτὸς προσήρχοντο 


ἐπισκέπται Ὕπουργοί, Καϑηγηταί, ἐπιστήμονες, ἰδίως. 


δὲ ἄνθρωποι τοῦ λαοῦ. Ὃ .. Πρόεδρος τῆς Δημο- 
κρατίας διεβίβασε διὰ τοῦ στρατηγοῦ κ. Φραντζῆ τὰ 
συγχαρητήρια αὐτοῦ. Γηλεγραφικῶς δὲ διεβίβασαν 
τὰ συγχαρητήρια αὑτῶν ὁ Οἰκουμενικὸς Πατριάρχης 
καὶ οἷ λοιποὶ [Πρόεδροι τῶν ᾿Ορϑοδόξων Αὔτοχεφά- 
λῶν ᾿Εκκλησιῶν ὥς καὶ οἵ ᾿Αρχιερεῖς τῆς ᾿Εκκλησίας 
τῆς “Ελλάδος καὶ πλεῖστοι ἕτεροι. 

-- Ἐκ μέρους τῆς Ἱερᾶς Συνόδου ἐπεσκέφθησαν 
σήμερον τὸν κ. [{|ρωϑυπουργὸν καὶ συνωμίλησαν περὶ 
τῶν ἔκκλησ, ζητημάτων οἱ Σεβ. Μητροπολῖται ᾿Α- 
δριανουπόλεως, Πρεβέζης καὶ Ναυπακτίας. 

-- Ὁ ἀνακριτὴς τοῦ 10ου τμήματος χ. Δημάκης, ὃ 
ἐνεργῶν ἀναχρίσεις ἐναντίον τῶν Οὐνιτῶν, ἐξέδωκε 
χϑὲς ἐντάλματα συλλήψεως κατὰ τοῦ Οὐνίτου ἄρχιε- 
πισχόπου Σ. Χαλαβατζῆ, τοῦ βοηϑοῦ του 1. Ξενο- 
πούλου, ἐφημεοίου, καὶ τοῦ ἐπιστάτου τοῦ οὔνιτικοῦ 
σχολείου Ε. Κωνσταντινίδου, διότι οὗτοι, λαβόντες 
κατ᾽ ἐπανάληψιν προϑεσμίας, ὅπως ἀπολογηϑοῦν ἐπὶ 
τῆς ἀπαγγελϑείσης ἐναντίον τῶν κατηγορίας ἐπὶ προ- 
σηλυτισμῷ, δὲν προσῆλϑον. 

ΕΚΚΛΗΣΙΑ ΡΩΣΙΑΣ 

Σχίσμα σπουδαῖον προῆλϑε μεταξὺ τοῦ τοποτη- 
ρητεύοντος µητροπ. Σεργίου καὶ τοῦ ἀρχιεπισκόπου 
Πετρουπόλεως Δημητρίου, κατὰ τὰς ὄκ Ρωσίας εἰ- 
δήσεις, ἕνεκα ἐγκυκλίου τοῦ πρώτου πρὸς πάσας τὰς 
ρωσικὰς ἐκκλησίας καὶ τὰς ἐπαρχίας περὶ ὕποχρεω- 
τικῆς κατὰ τὰς ϑείας λειτουργίας μνημονεύσεως τῆς 
σοβετικῆς Κυβερνήσεως κατὰ τὸ ἐπισήμως δοϑὲν 
κείμενον: «Ὑπὲρ τῆς ϑεοφρουρήτου Κυβερνήσεως 
ἣμῶν...», Αἷ εἰδήσεις ἀναφέρουσιν ὅτι παρήχϑη ἐκ 
τούτου κατάπληξις μεταξὺ τῶν πιστῶν καὶ ἄναβρα- 
σμός, ἐπηκολούθησε δὲ συναίσϑημα ἀπογοητεύσεως 
ὥς πρὸς τὸν «συμβιβασμὸν» καὶ τὴν «ὑποχώρησιν» 
τοῦ Μητροπ. Σεργίου ἀπέναντι τῶν κρατούντων. 
Εἰς τὰς τάξεις τῶν διὰ τοῦτο διαμαρτυρηϑέντων εὖ- 
ρέϑη καὶ ὃ Πετρουπόλεως Λημήτριος. Τὸ πρᾶγμα 
ἐτάραξεν ἔτι μᾶλλον τοὺς τε ἐν Ρωσίᾳ καὶ τοὺς ἐκτὸς 
αὐτῆς ὀρϑοϑόξους ρώσους λαμβανομένου ὗπ᾽ ὄψιν 
ὅτι οὔτε αὐτὴ ἡ ἀπολαύουσα τῆς εὐνοίας τῆς σοβε- 

τικῆς ἐξουσίας «συνοδικὴ» ἢ «ἀνακαινιστικὴ» Ἔχ- 
.λησία ἔχει ποοβῆ εἰς τὴν τοιαύτην μνημόνευσιν τῆς 
σοβετικῆς χυβερνησεῶς. Κατὰ τῆς ἀντιλήψεως ὅμως 
ταύιης ιῶν δυσηρεστημένων κατὰ τοῦ μήτροπ. Σερ- 
γίου ὃ ἐν Παρισίοις μητροπ. Εὐλόγιος διαφωνεῖ 
ἰδίως πρὸς τοὺς ἐν Κάρλοβιτς συνειλεγμένους ὑπὸ 
τὴν προεδρίαν τοῦ μητροπ. ᾿Αντωνίου ρώσσους 
ἱεράρχας, ἐδήλωσε δ᾽ ὅτι ἣ ἐν Ρωσίᾳ Ἐκκλησία καὶ 
ὅ µητροπ. Σέργιος ἀνϑίστανται στερρῶς καὶ ἆπο- 
φασιστιχῶς κατὰ τοῦ ἀϑέου κομμουνισμοῖ τῆς σοβιε- 
τικῆς ἐξουσίας. 

---Εν συνελεύσει τῶν ἀντιϑρησκευτικῶν συνδέσμων 
τῆς Μόσχας κατέστη γνωστὸν ἔξ ὑπομνήματος τοῦ 
συνδέσμου τῶν ἆἀϑέων ὅτι οὗτος ἀπεδείχϑη ἀνίσχυρος 
νὰ ἀντεπεξέλϑῃ μόνος κατὰ τῆς ἐπιδρομῆς τῶν εἐκ- 
κλησιαστικῶν», δραστηρίως ἐργαζομένων ὑπὲρ τοῦ 
θρησκευτικοῦ ἰδεώδους διὰ τοῦ τύπου, διὰ διαλέξεων 
καὶ διὰ συζητήσεων. 

ΕΚΚΛΗΣΙΑ ΠΟΛΩΝΙΑΣ 

Ὃ Πρωϑιεράρχης τῆς ἐν Πολωνίᾳ ὌὈρϑοδ. Ἐκχ- 
κλησίας Μαχαρ. Μητροπολίτης Διονύσιος ἐξακο- 
λουϑεῖ ἔτι διατελῶν ταχτικὸς καϑηγητὴς τῆς Ι]οι- 
μαντικῆς Θεολογίας χαὶ τῆς Χριστιανικῆς ᾿Δρχαιο- 
λαγίας ἐν τῇ Θεολογικῇ Σχολῇ τοῦ Ι]ανεπιστημίου 
Βαρσοβίας. παραδίδει δὲ τακτικὰ ἐν αὐτῇ μαϑήματα. 

ΝΕΑ ΒΙΒΛΙΑ 

᾿Ιωάννου Φωκυλίδου, καϑηγητοῦ. “Η “Τορὰ Λαύρα 
Σάβα τοῦ ἡγιασμένου, ἤτοι “Ιστορία τῆς Λαύρας ἀπὸ τῆς 
ἱδρύσεως αὐτῆς μέχρι τῶν καϑ᾽ ἥμις χρόνων καὶ ἱστορία 
πάντων τῶν ἐν αὐτῇ διαπρεψάντων πατέρων μετ᾽ ἆνα- 
γραφῆς τῶν ἔργων αὐτῶν, ᾿Αλεξάνδρεια 1921.--᾽ΑΦ᾽ ἵκα- 
νοῦ ἐκτυπούμενον μόλις ἐπ᾽ ἐσχάτων εἶδε τὸ φῶς τὸ ὀγ- 
κωδέστατον τοῦτο σύγγραμμα (σελίδες τν -|-πβ-|-668), χαρ- 
πὸς μεγάλων καὶ μακρῶν πόνων καὶ σπανίας ὑπομονῆς 
τοῦ γεραροῦ συγγραφέως, ὅστις ἅπαντα τὸν βίον αὑτοῦ 
διαβιώσας ἐν Παλαιστίνῃ μετ᾽ ἀγαστῆς ἐπιμελείας ἐσπού- 
δασε τὴν ἱστορίαν τῶν ἐν αὐτῇ προσκυνημάτων καὶ ἱερῶν 
καϑιδρυμάτων, ἐν πολλοῖς δ᾽ ἑκάστοτε δημοσιεύμασι κα- 
ϑίστα κοινωνὸν τῶν γνώσεων αὑτοῦ τὸ ἑλληνικὸν κοινόν. 
Ἡ παροῦσα συγγοαφὴ ἀποτελεῖ λεπτομερεστάτην καὶ μο- 
ναδικὴν μονογραφίαν περὶ τῆς ἱστορικωτέρας, ἀρχαιοτέ- 
ρας καὶ ἐνδοξοτέρας τῶν ἐν ΙΓαλαιστίτῃ ἱερῶν μονῶν τοῦ 
Χριστιανισμοῦ, ἐν ᾗ ἀνεδείχϑησαν ἄνδρες χλεΐσαντες τὴν 
᾿Εκκλησίαν διά τε τῆς ἀρετῆς τοῦ βίου αὑτῶν καὶ τῆς 
ἀσκήσεως, ὥς καὶ διὰ συγγοαφῶν. “Η ἱστορία τῆς μονῆς 
μετὰ πάσης δυνατῆς λεπτομερείας διήκει μέχρι τῶν ἥμε- 
ρῶν ἡμῶν, καταχλείεται δ᾽ ἢ συγγραφὴ διὰ καταλόγου 
τῶν ἀπὸ τοῦ ἆγ. Σάβα μέχρι τοῦ νῦν (1918) χρηματισάν- 
τῶν ἡγουμένων τῆς μονῆς καὶ διὰ Κοτολόγου ὀνομάτων 
καταλαμβάνοντος 489 ὅλας σελίδας. Ὃ σ. εἶνε ἄξιος ϑερ- 
μῶν συγχαρητηρίων διότι κατώρϑωσεν ἐν γήρᾳ οὐχὶ ἀπόνῳ 
νὰ ἀγάγῃ εἰς πέρας τοιοῦτο ἔργον. 

Μητροπολίτου Παραμυϑίας καὶ Πάργας ᾿Αϑηνα- 
λόρα τοῦ ἀπὸ Ιπεγάλων Πρωτοσυγκέλλω», Ὁ ϑεσμὸς 
τῶν Συγχέλλων ἐν τῷ Οἰκουμενικῷ Πατριαρχείῳ. Μέρος 
δεύτερον. ᾿Αγνατύπωσις ἐχ τῆς ᾿Επετηρίδος τῆς “Εταιρείας 
Βυζαντινῶν οπουδῶν. ᾿Αϑῆναι 1998. 


ἈΓΜΩΌΓΙΡΛΣ.ΙΜῚ 
Τὸ 'Ἡγουμενοσυμβούλιον τῆς “Ἱερᾶς Μονῆς Βητουμᾶ 
διακηρύττει ὅτι ἐκτίϑεται εἰς πλειοδοτικὴν δημοπρασίαν 
ἐνεργηϑησομένην ἐ.ἔ. ἐν Ιζαλαμπάκα καὶ εἰς τὸν συνήθη τῶν 
Δημοπρασιῶν τόπον τὴν 11, 18 καὶ 2δην Νοεμβρίου το28 
ἡμέραν Κυριακὴν καὶ ὥραν 10--12 π. μ. ἑκάστης ἡμέρας, 
ἡ ἐκποίησις δύο ἀγελάδων γεγηρακκῶν, ἑνὸς δαμάλεως 
ἐτῶν 5, ἑνὸς δαμάλεως ἐτῶν 32 καὶ ἑνὸς τοιούτου ἐτῶν 22 
καὶ ἄνω Ι. Μονῆς, ὑπὸ τοὺς ὅρους καὶ ὑποχρεώσεις τῆς 
ταὐταρίϑμου διακηρύξεώς μας ὧν γνῶσιν δύνανται νὰ λά- 

βωσιν οἱ βουλόμενοι πρὸ πάσις πλειοδοσίας. 

Τὸ ᾿Ηγουμενοσυμβούλιον τῆς "ἱερᾶς Μονῆς ᾿ξρεμαστῆς 


Διακηρύττει ὅτι ἐκτίϑεται εἰς πλειοδοτικὴν Δημοπρασίαν ἡ 
πενταετὴς ἐκμίσϑωσις τοῦ ἐν τῇ ϑέσει «Τσόπελα καὶ []έν- 
ταρι ἢ Μιχίλι--Λάκα» κειμένου ἀγροῦ τῆς Ι. Μονῆς Κρε- 
μαστῆς, μὲ τὰ γνωστὰ αὐτοῦ ὅρια, περιφερείας Κοινότητος 
Λάνϑι, ἐκτάσεως 50 περίπου στρεμμάτων ἢ ὅσης ἐκτάσεως 
καὶ ἂν εἶναι Ἡ Δημοπρασία γενήσεται ἐν Κρεκουκίῳ καὶ 
εἰς τὸν συνήϑη τόπον τῶν Δημοπρασιῶν τὴν 18 Νοεμβρίου 
ἔτους το28 ἡμέραν Κυριακὴν καὶ ὥραν 10-12 π.μ. ἢ ἐν 
ἀναβολῇ τὴν 25 Νοεμβρίου 1928 καὶ ἐνώπιον τοῦ Συμβο- 
λανογράφου ᾿Ολυμπἰων Δημοσθένους Κατσίχα ἢ τοῦ νομί- 
μου αὐτοῦ ἀναπληρωτοῦ, κατὰ τοὺς ὅρους καὶ συμφωνίας 
τῆς ταὐταρίϑμου ἀρχικῆς ἡμῶν Διαχηρύξεως, κατατεϑειμένας 
εἰς τὸ γραφεῖον τῆς Μονῆς πρὸς γνῶσιν τῶν ἐνδιαφερο- 
μένων. "Ως πρώτη προσφορὰ δὲ δι᾽ ἐτήσιον μίσθωμα ὁρίζε- 
ται τὸ ποσὸν τῶν 4,000 δραχμῶν. 


Ὁ '"Ηγούμενος τῆς ἱερᾶς Μονῆς Παναγίας Σισανίου, 
προκηρύσσει ὅτι, ἐκτίϑησιν εἰς πλειοδοτικὴν δημοπρασίαν 
ἐκποιήσεως τὰ κάτωϑι ἀκίνητα τῆς Μονῆς: 1] Ὃ ἐν τῇ 
κτηματικῇ περιφερείᾳ Σισανίου κείμενος ἀρὸς «Μπὲσ Μα1- 
τριά» ἐκτάσεως 9 στρεμμάτων. 2] Ὃ ἀγρὸς «Χασάντι» 
ὡσαύτως ἐν τῇ αὐτῇ περιφερείᾳ κείμενος ἐκτᾶσεως 3 στρεμ- 
μάτων, 9] “Ο ἐν τῇ περιφερείᾳ «Λόσνιτσα» κείμενος ἀγρὸς 
ἐκτάσεως [δύο] 2 στρεμμάτων καὶ 4] “Ὁ ἀγρὸς «Μάνα νερό» 
συγκείμενος ἐκ 12 στρεμμάτων καὶ συνορευόμενος μετὰ τῆς 
κοινότητος Σισανίου Ἧ δημοπρασία ἐνεργηϑήσεται τὴν τ8 
Νοεμβρίου ἐ. ἔ. ἡμέραν Κυριακὴν καὶ ὥραν 10--12 π. μ. 
ἐν τῷ κοινοτικῷ καταστήματι Σισανίου, ἐνώπιον τοῦ συμ- 
βολαιογράφου Σιατίστης κ. Ν. “Ρούζιου καὶ τοῦ ἡγουμένου 
τῆς μονῆς. 


Τὸ Ἡγ]βούλιον τῆς ᾿[ορᾶς Μονῆς Μεγάλου Σπηλαίου 
προκηρύττει ὅτι, ἐκτίϑενται εἰς πλειοδοτικὴν δημοπρασίαν 
πενταετοῦς ἐνοικιάσεως τὰ ἐν τῷ μετοχίῳ “Αγίας Τριάδος 
ἐν ᾿Ακράδα μὴ. ἀπαλλοτριωϑέντα κτήματα καὶ τὸ ἐλαιοτρι- 
βεῖον ἐπὶ τρεῖς. συνεχῶς. Κυριακὰς. τὴν 4ην Ί1ην καὶ 18ην 
Νοεμβρίου ἐ. ἔ. 1928 ἐνώπιον τοῦ ἐν ᾿Αχράτᾳ Συμβ]γράφου 
Παναγ. Νικολαΐδου ἀρχομένην τὴν τ0ην ὥραν π.μ. καὶ 
λήγουσαν τὴν τ2ην τῆς. μεσημβρίας. κατὰ τοὺς ὅρους συγ- 
γραφῆς κατατεϑειμένους ἐν τῷ αὐτῷ Συμβ]γραφείφ. 


Το ᾿Ηγ]βούλιον τῆς “Γερᾶς Μονῆς Μεγάλου Σπηλαίου 
προκηρύττει ὅτι ἐκτίϑεται εἰς πλειοδοτιχὴν δημοπρασίαν, 
1] ἡ ἐνοικίασις τοῦ ἐλαιοχάρπου τῆς ἐφετεινῆς ἐσοδείας τοῦ 
ἐν τῇ περιφερείᾳ Τρυπίων καὶ Ροδιᾶς ἐλαιῶνος τῆς Μονῆς 
Μεγάλου Σπηλαίου, καὶ 2] εἰς τετραετῆ ἐνοικίασιν οἱ ἐν 
τῇ ϑέσει ᾿Αγίας Εἰρήνης τῶν Βυὐυρῶν ἀγροὶ μετὰ τῶν ἐν 
αὐτοῖς ἐλαιοδένδρων ἐπὶ τρεῖς συνεχεῖς Κυριακὰς ἤτοι τὴν 
4ην 1την καὶ ἰϑδην Νοεμβρίου ἐ. ὅ. το28 ἀμφώτεραι ἐνώ- 
πιον τοῦ ἐν Αἰγίῳ Ἑυμβ|γραφεῖον, τοῦ Δημητρ Ιαναγο- 
πούλου, ἀρχομένην τὴν 10ην ὥρ. π. μ. καὶ λήγουσαν τὴν 
τ2ην τῆς μεσημβρίας, κατὰ τοὺς ὅρους συγγραφὴς κατατεϑει- 
μένους ὄν τῷ αὐτῷ Συμβ]γραφείῳ. 


Τὸ “Ηγουμενοσυμβούλνον τῆς ἐν Στεφανίω “[6ρᾶς Μο- 
νῆς ὃ ἅγιος Δημήτριος Διακηρύττει ὅτι ἐπαναλαμβά- 
νεται ἢ δημοπρασία διὰ τὴν ὀκποίησιν τῆς ἐν Μπορπατίῳ 
ἀμπβολίου τῆς. Μονῆς τὴν 95 τοῦ μηνὸς Ν]βρίου ἐὲ ἔ. ἥμέ- 
ραν Κυριακὴν καὶ ὥραν !10- 12 μεσημβρινὴν ἐν Χιλιοιιο- 
δίῳ καὶ ἐνώπιον τοῦ Χυμβολαιογράφου Κλεωνῶν Δημη- 
τρίου Μπαχταλιᾶ ὑπὸ τοὺς αὐτοὺς ὡς καὶ ἢ προήηγου- 
μένη ὅρους, ὧν δίνανταν νὰ λάβωσι γνῶσιν οἱ βουλόμενοι 
προσερχόιενοι εἰς τὸ Γραφεῖον τῆς Μονῆς. 


Τὸ "γουμενοσυμβούλιον τῆς ἐν Φονεῷ 'Ἱερᾶς Μονῆς 
ὃ ἅγιος Γεώργιος διακηρύττει ὅτι ὀκτίϑενται εἰς πλειοδο- 
τικὴν δημοπρίας ἐκποιήσεως 150 χυβ. μέτρα Ἐυλείας ἐν τῶν 
δασῶν τῆς Νονῆς, γενησομένης τὴν 9ην Δ]βρίου ἐ. ἔ. 
ἡμέρον Κυριακὴν χαὶ ὥραν 3-4 μ. μ. ἐν Γκούρᾳ καὶ ἐνώ- 
πιον τοῦ Συμ]φου Φενεοῦ Εύαγ. Φούγια ἢ τοῦ νομίμου 
ἀναπθληρωτοῦ αὐτοῦ καὶ ἀντιπροσώπου τῆς Μονῆς κατὰ 
τοὺς ὅρους τῆς σχετικῆς διακηρύξεως ἡμῶν, ὡς πρώτην 
προσφορὰν ὁρίζομεν δι᾽ ἔχαστον κυβ. μέτρον δραχ. δ0, 


ΕΚΚΛΗ͂ΣΙΑ 


Τὸ ᾿Ηγουμενοσυμβούλιον τῆς '!ερᾶς Μονῆς Γαλατάκη 
διακηρύττει ὅτι ἐχτίϑεται εἰς πλειοδοτικὴν δημοπρασίαν ἢ 
ἐνοικίασις τοῦ δικαιώματος ἐξαγωγῆς ἐκ τοῦ δάσους τῆς 
«[ερᾶς Μονῆς Γολατάκη τοῦ κιμένου εἷς τὴν περιφέ- 
ρειαν τῆς Κοινότητος Λίμνης ἐξακοσίων [600] ζυγίων χαν- 
σοξύλων καὶ δύο χυλιάδων ὀχάδων πευκοφλοιοῦ ἐκ Ἐυρῶν 
καὶ κατακειμένων πευκῶν συμφώνως μὲ τὸν δασικὸν πίνακα 
τὸν ἐγκριϑέντα ὑπὸ τοῦ 'Ὑπουργείου τῆς Γεωργίας ὅστις 
διαλαμβάνει τὸν τρόπον καϑ᾽ ὄν ἐνεργηϑήσεται ἢ ὑλότομία 
τῆς παρούσης ἐνουκιάσεως καὶ συμφώνως μὲ τοὺς ὅρους 
συγγραφῆς ὑποχρεώσεων ἧς ἀντίγραφα χατατεϑήσονται 
εἰς τὰ Γραφεῖΐα τῆς Νομαρχίας Εὐβοίας τῆς Κοινότητος 
Λίμνης καὶ τῆς Μονῆς. Πρώτη προσφορὰ δρίζεται τῶν 
μὲν καυσοξύλων εἰς δραχμὰς ἕξ (6) κατὰ ζύγιον τῶν ἕκα- 
τὸν ὀκάδων τοῦ δὲ πευκοφλοιοῦ εἰς λεπτὰ δέκα πέντε 
κατ’ ὀκᾶν. 'Η δημοπρασία ἐνεργηϑήσεται ἐνώπιον τοῦ 
συμβολαιογράφου Λίμνης Μιχαὴλ Δ. Δάρα ἢ τοῦ νομίμου 
αὐτοῦ ἀναπληρωτοῦ καὶ ἑνὸς μέλους τοῦ 'Ηγουμενοσύυμ- 
βουλίου ἐν Λίμνῃ καὶ ἐν τῷ συνήϑει τόπῳ τῶν δημοπρα- 
σιῶν τὴν 9 τοῦ μηνὸς Σθπτεμβοίου ἐ. ἔ. ἡμέραν Κυριακὴν 
ἀπὸ τῆς 10ης π. μ. ὥρας μέχρι τῆς 12ης τῆς μεσημβοίας 
τῆς αὐτῆς ἡμέρας. ᾿Εν περιπτώσει δὲ ματαιώσεως αὐτῆς 
ἕνεκεν οἰουδήποτε λόγου ἢ μείζονος προσφορᾶς μετὰ τὴν 
ἐνέργευαν ταύτης ϑὰ ἐπαναλαμβάνηται αὕτη καϑ᾽ ἑκάστην 
ἐφεξῆς Κυριακὴν μέχρις ἐπιτεύξεως ἀποτελέσματος 


Τὸ “Ηγουμενοσυμβούλιον τῆς 'Ιερᾶς Μονῆς Γαλατάχη 
διακηρύττει ὅτι ἐκτίϑεται εἰς πλειοδοτιχὴν δημοπρασίαν 
ἣ ἐνοικίασυς τοῦ δικαιώματος τῆς συλλογῆς τοῦ παραχϑη- 
σομένου ἐλαιοκάρπου τῆς Μονῆς τρέχοντος ἔπους κατὰ 
τοὺς ὅρους τῆς σχετικῆς συγγραφῆς ὑποχρεώσεων ἧς ἄν- 
τίγραφα κατατεϑήσονται εἷς τὰ Γραφεῖα τῆς Νομαρχίας 
Εὐβοίας τῆς Κοινότητος Λίμνης καὶ τῆς Μονῆς. Πρώτη 
προσφορὰ ὁρίζεται εἰς δραχμὰς 32000. Ἥ δημοπρασία ἐνερ- 
γΥηϑήσεται ἐνώπιον τοῦ συμβολαιογράφου Λίμνης Μιχαὴλ. 
Δ. Δάρα ἢ τοῦ νομίμου αὐτοῦ ἀναπληρωτοῦ καὶ ἑνὸς μέ- 
λους τοῦ ἠγουμενοσυμβουλίου ἐν Λίμνῃ καὶ ἓν τῷ συνήθει 
τόπῳ τῶν δημοπρασιῶν τὴν 9 τοῦ μηνὸς Σεπτεμβρίου ἐ. 
ἔ. ἡμέραν Κυριακὴν ἀπὸ τῆς 10ης π. μ. ὥρας μέχοι τῆς 
12ης τῆς μεσημβρίας τῆς αὐτῆς ἡμέρας. ᾿Εν περιπτώσει 
δὲ ματαιώσεως αὐτῆς ἔνοχεν οἰουδήποτε λόγου ἢ μείζο- 
νος προσφορᾶς μετὰ τὴν ἐνέργειαν ταύτης ϑὰ ἐπαναλαμι- 
βάνηται αὕτη καϑ’ ἑκάστην ἐφεξῆς Κζυριακὴν ἄχοις ἐπι- 
τεύξεως ἀποτελέσματος. : 


“Ο' "Ηγούμενος τῆς Ίερας Μονής Παναγίας Σισανίου 
προκηούσσει ὅτι, ἐκτίϑησυν εἰς πλειοδοτιχὴν δημοπρασίαν 
πρὸς ἐνοιχίασυν ἁπάντων τῶν ἀγρῶν τῆς ὡς εἴρηται μονῆς 
καὶ ὅλων τῶν καρποφόρων δένδρων ὡς καὶ τῆς ἀμπέλου 
αὐτῆς πλὴν τοῦ λειβαδίου, χειμένων πάντων ἐν τῇ περιοχῇ 
τῆς Κοινότητος Σισανίου. 'Η δημοπρασία ἐνεργηϑήσεται 
ἐν τῷ κοινοτικῷ καταστήματι Σισανίου τὴν 18ην Νοεμ- 
βορίου ἡμέραν Κυριακὴν καὶ ὥραν 18--12 π. μ. ἐνώπιον 
τοῦ συμβολαιογράφου Σιατίστης κ. Ν. “ῬΡένζιου, τοῦ ἥγου- 
μένου τῆς ἱερὴς Μονῆς καὶ τοῦ κοινοτικοῦ Συμδουλίου 
Σισανίου. “Η διάρχεια τῆς ἐνοιχιάσεως ἕσεται πενταετὴς 
ἤτοι ἀρχομένη ἀπὸ 1999 λήγει τὸ 1984. Οἱ ὅροι αὐτῆς 
εὑρίσκονται: κατατεϑειμένοι ἐν τῷ κοινοτικῷ καταστήματι 
Σισανίου καὶ ἐν τῷ 'Πγουμονίῳ. 


ΕΚΗΛΗΣΙΑ 


ΕΠΙΣΗΝῸΝ ΛΕΛΤΙΙ͂Ν ΤΗΣ ΕΚΚΛΗΣΙΑΣ ΤΗ͂Σ ΕΜΆΔΙ͂Σ 


᾿Εποπτεύσυσο ᾿Επιτροπὴ 
Δρυϊνουπόλεως καὶ Πωγωνιανῆς κ. ΒΑΣΙΛΤΙΟΣ 
Καλαβρύτων καὶ Αἰγιαλείας. χ. ΤΙΜΟΘΕΟΣ 
Τίμημα ἐτησίας ἐγγραφῆς 
Δρχ. δΟ. ᾿Εξωτ. Φρ. δ0. ᾿Αμερικῆς Δολ. 8 
Γραφεῖα «'Εκκλησίας»: 
Μέγαρον ᾿Αρχιεπισκοπῆς ὁδ Φιλοϑέης 2: 


"Εσωτ. 


Τύποις «Φοίνικος» Ὁδὸς Σταδίου 4} "Αθήναι 


